**ELŐTERJESZTÉS**

**Körmend város Önkormányzata Képviselő-testülete 2013. december 5-i ülésére**

**Tárgy:** piaci helypénzdíjak meghatározása 2014. évre

Tisztelt Képviselő-testület!

Körmenden a piac területén az idei évben beruházás történt, megvalósult a piac fedetté és esztétikussá tétellé, ezzel komfortos körülmények várják az árusítókat (a fedetté tétellel védve vannak az időjárási viszontagságoktól, az épület világításával a korai órákban is biztonságosan kipakolhatnak, a vízvételi lehetősséggel higiéniai, az áramvételi lehetőséggel pedig újonnan jelentkező nehézségeket (pl. elektromos pénztárgép) is kezelni lehet.

A felújítás mellett megoldást kellett találni a piacot körbevevő épületek csapadékvízelvezetésére (amely gyakorlatilag megoldatlan volt), és a piac környékének aszfaltburkolatát is fel kellett újítani, mivel az nagyon rossz állapotban volt, és a vízelvezetési problémáknak is oka volt részben.

Aki ma a piacra kilátogat, teljesen más arculattal találkozik, miközben a kínálatot is igyekeznek a helyi vállalkozók egyediesíteni, és olyan szolgáltatásokat nyújtani, amik csak a piacon érhetőek el.

A 2014. évi helypénzekre vonatkozó javaslat megtételében a Városgondnokság véleményére támaszkodunk. Az üzemeltetővel egyeztetve 5%-os mértékű emelést javaslunk a Testületnek annak érdekében, hogy a többletszolgáltatások mögötti többletköltségekre a fedezet biztosított legyen. A napi helypénzt azonban ennél jelentősebb mértékben javasoljuk emelni, mivel a napi 140 Ft/m2 összeg évek óta alacsony összegben van megállapítva.

Tájékoztatásul megadjuk a jelenlegi díjtételeket.

1. Negyedévi helypénz (hétfői árusításra)

a.) vállalkozók (saját asztalon) sátrak által elfoglalt terület: 3490,-Ft/m2

b.) árusítóhelyek (élelmiszer árusítására kijelölt terület)

piaci asztalon: 2180,-Ft/m2

c.) negyedévi helypénz minden napi élelmiszer-piacon

piaci asztalon: 4500,-Ft/m2

1. Napi helypénzek

a.) árusítóhely piaci asztalon (élelmiszer, virág) 140,-Ft/m2

b.)vállalkozók saját asztalon (sátrak) 350,-Ft/m2

c.) földön történő árusítással elfoglalt területen 350,-Ft/m2

d.) koszorú árusítása földön történő árusítással

(október 15-november 2.) 505,-Ft/m2

 e.) fenyőfa árusítása (dec. 1-től dec. 24-ig) 505,-Ft/m2

Kérem a tisztelt Képviselő-testületet, hogy döntsön a rendelet tervezet felől.

Körmend, 2013. november 12.

**Bebes István**

**polgármester**

**Körmend város Önkormányzata Képviselő-testülete …./…. (… . …)**

**önkormányzati rendelete**

**a piacról és vásárokról szóló**

 **4/2011. (II.09.) önkormányzati rendelet**

 **módosításáról**

*Körmend város Önkormányzata Képviselő-testülete az Alaptörvény 32.cikk (1) a) pontjában kapott felhatalmazás alapján eljárva - figyelemmel a vásárokról és a piacokról szóló 55/2009. (III.13.) Korm. rendelet szabályaira is -a következőket rendeli el:*

1.§ Körmend város Önkormányzata Képviselő-testületének a piacról és vásárokról szóló 4/2011. (II.09.) önkormányzati rendelete (továbbiakban rendelet) 1. sz. melléklete helyébe jelen rendelet melléklete lép.

2. § A rendelet 2014. január 1-én lép hatályba.

Körmend, 2013. november 28.

Bebes István sk. Dr. Stepics Anita sk.

polgármester jegyző

A rendelet kihirdetésének ideje:

2013…………………………….

**Indokolás:**

A helyi piac működésének rendjét, beleértve az elárusítóhelyekért történő fizetés rendjét és módját is Körmend város Önkormányzata Képviselő-testülete szabályozza rendeleti úton. A rendelet-módosítás kizárólag az elárusítóhelyekért fizetendő díjak mértékét szabályozza a 2014. évre vonatkozóan.

**Melléklet**

1. Negyedévi helypénz (hétfői árusításra)

a.) vállalkozók (saját asztalon) sátrak által elfoglalt terület: 3664,-Ft/m2

b.) árusítóhelyek (élelmiszer árusítására kijelölt terület)

piaci asztalon: 2289,-Ft/m2

c.) negyedévi helypénz minden napi élelmiszer-piacon

piaci asztalon: 4725,-Ft/m2

d.) negyedévet meghaladó időszak díja az időtartam arányos

 szorzata

1. Napi helypénzek

a.) árusítóhely piaci asztalon (élelmiszer, virág) 300,-Ft/m2

b.) vállalkozók saját asztalon (sátrak) 367,-Ft/m2

c.) földön történő árusítással elfoglalt területen 367,-Ft/m2

d.) koszorú árusítása földön történő árusítással

(október 15-november 2.) 530,-Ft/m2

 e.) fenyőfa árusítása (dec. 1-től dec. 24-ig) 530,-Ft/m2

A megállapított árak az ÁFÁ-t **nem** tartalmazzák!